Дарлин 210925

**Досыңызды Қалай Жұбатуға Болады**

Бірде біз Иордания еліндегі Петраның қирандыларымен жүріп келе жатқанда, біздің топтағы бір әйелдің басы айналып кетіп, ол құмтас еденіне жата қалды. Мен онымен бірге қалдым, ал қалған топ экскурсияны жалғастыра берді. Кішкене уақыт өткеннен соң, бірнеше жергілікті ер адамдар бізге келіп, жанымызға отырды. Мен олардың жүздерінен жанашырлықты көрдім, бірақ олар бір сөз айтпады.

Менің есіме бірден Киелі кітаптан Әйүп түсті. Әйүп біріен соң бір қиындыққа тап бола берді. Ол барлық малдарынан, қызметшілерін және барлық ұлдары мен қыздарын айырылып қалды. Осыдан кейін ол қатты күйзеліске түсті. Әйүптің үш досы оған жанашыр болуға келді. Киелі кітапта олар "онымен бірге жеті күн және жеті түн жерде отырды. Ешкім оған бір сөз айтқан жоқ, өйткені олар оның азап шеккенін көрді" (Әйүп 2:13).

Әйүптің достары үнсіздік сақтаса, оны жұбату мақсатына жетер еді. Бірақ содан кейін олар Әйүпке оның неге азап шегетінін түсіндіруге тырысты. Олар аузын құлыпта ұстауы керек еді!

Бірақ мойындаңыз, кейде біз азап шеккен немесе жоғалтқан досымызға барғанда, не айту керектігін де, не істеу керектігін де білмейміз. Иса айқышқа шегелену азабына жақын болған кезде, менің досым-автор Гейл Макдональд Иса шәкірттерінен екі нәрсе сұрағанын айтады—олар Онымен бірге сергек болып, Онымен бірге мінажат етуін сқрады (Матай 26:38, 41)

Бұл біздің қайғырған достарымыз үшін жасай алатын екі нәрсе. Біз не айту керектігін білмеуіміз мүмкін. Бірақ кез-келген адам олармен бірге отыра алады және олармен бірге мінажат ете алады. Бұл сіздің досыңызға қаншалықты жайлылық әкелетініне таң қалуыңыз мүмкін!